PDF Mino Pakhat Ih Canganmi Hi A Riahsiat Um Tuk – Meifar\nRamlak ih um PDF mino pakhat in, “Ka rualpi pawl, doawknak tualrawn ah hmainortu in ka um ih ka nunnak hrangah zianghman ka relcia thei nawn lo. Asinan ka damsung cu ralhrang pawl hi ka do vivo ding, thih hi ka ṭih lo. Ka ṭihmi cu ka thih hnuah himi dothlennak hi kan hlawhsam pang ding ti ka phang.\nTu’ah mi tampi cu an thisen a dai zo, kannih khal kan duhdawtmi kan nulepa pawl kan tlansan thluh. Rampi humhim dingin ralhrang pawl kan do rero lai, a cemnet tiang kan do thei ding ti hi ka zum thei nawn lo. Mipi zaten in bawm asilen kan neh ding, mipi zaten kan lamah nan tang ih in bawm asilen kan ulenau pawl kan can nawn lo ding.\nAsinan, mipi zaten in bawm uh tin kan lo sawmnak cu thilcang thei a sisi lo. Ka rualpi pawl, dothlennak ah ka rak thi asilen ka nulepa hi in kilkhawi sak hram uh. Sumpai rak khong in bawmnak ah tel uh tin ka lo sawm lo, ka lo sawm duhmi cu hi dothlennak ah telin neh ding rori in do tlang kung.\nTu’ahcun mi ṭhenkhat cu pangaiten hringnun an hmangsal zo, ahlan vekin hna an ṭuan ih tlawng an kai. Zung an kai, Club ah an feh, puainak hmun ah an feh. Ziangziang si maw an tuah rero zo, khausung ih thilcang mi pawl kan hmuh tikah ramlak ih um pawl hi kan thinum a nuam lo zet” tin a tarlang.


Bago Myo ih minung 100 luan an that ṭum Mit rori`h hmutu Mino pakhat Annka - Falam Online Media\nApril 25, 2021 Ni Hnem Sung\t0 Comments\nBago raltlan Ko Kyaw cun SAC ralkap in April 9 ih Bago myo an siim ṭum a hmuhtonmi hmuahhmuah a relsuak thluh sal ih ralkap cetcangdan a sim sal mi cu a rapthlak um tuk lawmlam.\nBago myo cu April 9 zingthlapit in zaan khuathim tiang SAC ralkap le palik in meithal phunphun thawn an nuai ih nikhat sung lawng ah mithi 100 an luan tiah Bago raltlan mino Ko Kyaw cun a ti.\nAmah cun “Ralkap le palik kut tuar ih thi cu mipum 82 an ti. Asinan, atak ahcun 100 an luan. That tuar lakih thinnat umbik pakhat cu motor cycle thawn hliamhma tuar mipakhat an hnuk that mi hi a si.”\n“Meithal hliam tuar ti thei cingin a kut dunglet in an ṭawn ih khuasung heelpi in motor cycle thawn an hnuk vivo. Ataksa a ṭet ṭheh ih a thih tiang rori khuasung an heelpi. Cumicu April 9 ih thil thleng a si. A sungte pawl in a ruak an va hlam cu a hmel khal ṭhiṭha in a lang thei nawn lo. Motor cycle thawn an hnuk nakah a taksa a ṭolh thluh ih zoh ṭhiṭha ngam ding khal a si lo” a ti.\nSAC ralkap le palik cun zingthlapit in mipi` ralkhambuuk an siim ih meithal phunphun thawn an kap. RPG le kutken bomb khal an hmang ih mipi lakih thidok nungdok hliamhma tuar pawl cu phungki tlawng ah a peng in an peng.\n“Phungki tlawng ih hliamhma tuar pawl cu electric wire hri thawn duhsah in an thawi bet. Phungki pakhat in zoh thei nawn loin a va tuamhlawm tumnak meithal thawn an tin ih ‘himihi nan nih phungki pawl ih hnaṭuan a si lo. Voikhat na rat bet cun kan lo kap that ding’ tiah an hringhro ih hliamhma tuar pawl cu sii pek khal an siang lo” a ti.\nKo Kyaw cu a mit hmuh rori ah a rual le pawl an thi cuupcomi tuar thei loin hmundang ah raldodaan zir dingin tlansuak a si ih mipi hlirtlinmi cozah in ramuknak la thei sal dingin SAC ralkap do tum lakih telve pakhat a si.\nApril 9, Bago myo ih doawknak thuthawn pehpar in Ko Kyaw cun “မဂတစ် veng ih ralkham buuk ah mithi an tam bik. Kan umnak lam cu RPG le bomb dang an hmang tuk lo. မဂတစ် lam cu RPG le bomb dangdang voi 18 hrawng an kap. Curuangah mithi an tam ih khuavang hnu nazi 8 hrawng ahcun ralkham buuk tansan in dung an siip. Ralthuam hmanmi a thlauaw tikah dungsiip rori a ṭul si ko”.\n“ဆံတော်တွင်းံတပ် ahcu zing lam ah mipakhat a thi. Culai ah မဂတစ်ခံတပ် cu mipum 50 luan an thi zo. Cutin, SAC ralkap le palik kut tuar ih thi an pung vivo. Ralkham buuk an ṭhiat thluh hnu khalah vengsung innkhat hnu innkhat lutsuak in mi an hawl ih an hmulo cun innsung ih um hmuahhmuah an thawi ciamco ih a kai cih bet. Aṭhen cu an that cih ih hliamhma tuar ṭhenkhat cu phungki tlawng ah an ret. Cun phungki tlawng sung in mi an bawh ih lamziin ih vaksukso an hmumi hmuahhmuah cu an kap thluh. A thi lo pawl cu phungki tlawng ah an hnuk cih” a ti.\nSAC ralkap le palik in April 7 ih Bago myo an siim lai ah bat cuangmi hmun 5 an nei. Cuih hmun cu meithal ralthum phunphun hmang in nasaten an nuai ih zing khuavang hlan in zaan thim hnu tiang ah SAC ralkap le palik kut tuar ih thi mipum 100 an luan tiah Ko Kyaw cun a ti. (VOA)\n**Hmin lem hman a si…\n← UFC 261 ih Chris Weidman cangsualdan cu a rapthlak um tuk\nMindat Doawknak ah SAC ralkap 20 an thi zo (UPDATE) →


Vakok CNDF ih Poihruak Bawmdilnak Thu Than - Falam Online Media\nVakok CNDF ih Poihruak Bawmdilnak Thu Than\nAtufang, Lairawn ih ralhraang do rerotu CNO/CNDF hnuai ih um Vakok CNDF cun doawknak a um peh vivoding zum a um ruangah humvenawknak hrang an ṭul poimawh zet thu, mipi an sim thei.\n“SAC ralhraang thawn kan doaw rero ih, doawk peh vivo ding zum a um ruangah mipi hnen ah humvenawknak bungrua hrang bawmnak kan lo dil.”\n“Nunnak thap in Dothlengnak a hlawh tling hlan tiang ral kan do ding. Curuangah mipi hnenah upatnak sangzet thawn bawmnak kan lo dil” ti`n Vakok CNDF cun April 25 ah Poihruak Bawmdilnak thu an than.\nPehtlaihnakding FB cahmai …..\nSiarbet : Lairawn doawknak ah Ralhraang SAC ralkap 5 an thi\n← Nunnak liam Paralṭha innsang pawl hrangah Kyat ting 10 fingfing bawmnak an pe\nRalhraang in a nupi an kai ih Innsangpa a Awkaw That →\nTedim peng, Laitui kiang ih bomb puak mi cu CNA ralkap an puh\nFalam mipi zate hnenah zaangfah dilnak


Nupi thattu Pu Si Bik cu Palang kuai thawn a mahten a hliam aw | Falam Online Media\nThantlang : January 21 ih nupi satthattu Pu Si Bik cu palang kuai thawn a hngawng ah a at-aw ih siizung a thleng tiah theih a si.\n“Nupi that ruangih kaihkhihtuar Pu Si Bik cu zunpawng tlan dingih a feh lai ah palang kuai thawn a hngawng ah a at-aw” tiah Thantlang palik zung ih ṭuanvonei U Kyaw Naing Oo in a sim ih “napin a hliamaw lo. A dam cih ko ding. A vuun lawng a at ngah” a ti.\nPu Si Bik hi Thinlung/Thluak lam buainak nei deuh tu sivekin theih a si ih a nupi Pi Biak Hnem thawn Fa 7 nei in Thlangtlang khua ih khawsa an si.\nKum 2020, Christmas boruak hrawng khan a umdan a pangai lo ti a si ih January 21 ah khan a nupi Pi Biak Hnem cu naamtong thawn a sat that. Buainak a suak hnu khalah tlanhlo tum loin Thantlang palik in an kai lohli thei.\nTuṭum, a hngawng a at-aw cu Palik kut sungih a um laifang ah a si ih zunpawng tlan dingih a feh lai, a mah lawng um lai fang ih thil thleng a si ruangah ziang duhsan in a at-aw! thataw a tum maw tvk khal theihcian a si lo.\nAmah cu siizung lam ah an hruai cih tiah Thantlang media ṭhenkhat in an tarlang ih a hliamaw dan a natuklo ruangah a dam cih ding an zum tiah theih a si. (LawrKhawm)\n← Falam Inn 6 kangral ṭum ih sunral zat UPDATE\nRebirth Theory zumnak neitu Nu le pa in an fale Raaithawinak ah an hmang →\nMyanmar Cozah in Surbung Vanzam tualrawn thawn pehpar mi thuphuangnak nei\nRalkap le Palik bawi in Ralthuam famkim thawn CNDF an pan\nSeptember 30, 2021 September 30, 2021 Ni Hnem Sung 0


Tlak (Clay) - Chinland Today Media\nNovember 5, 2012 11:45 pm·0 comments\nBible Siar Ding: Isaiah 45:9-12\nTlak in Beeltuahtu kha, “Ziangso na tuah rero hi?” a ti dah maw?\nBeel in beeltuahtu ih zung mawi lonak cu a soi dah maw?\n– Isaiah 45:9\n“Na can duhmi poh ah na cang thei, na thinlung khuaruahnak (mind) zate kha cuih na can duhmi parih na bun/ret ahcun.” Himi hi midang thazaang peknak ttongkam cu a si, asinan a dik lomi a si. Ziangahtile kiosa asilole muvanlai can ka duh ti’n nasatak in ruat ciamco hnik sehla a cang thei ding sawm?\nBeeltuahtu (Potter) kan Pathian in zumtu a fahniang pakhat cio ih nunnak hi Amai’ tumtahmi (Purpose) hnattuan ttuansuaktu dingah Amai’ duhzawng in a sersiam ih a duhmi in a ceimai/thuam (fashioned) fingfing a si.\nPathian in ziangruangah mihrek cu mipa (man) ah in tuah ih mi tthenkhat pawl cu minu (woman) ah in tuah ti cu theih ban a si lo, asinan a tuah a si mai ko. Ziangruangah mihrek cu vundum in a tuah ih mitthen cu taksa ngo in a tuah si pei, kan thei lo, asinan a tuah cu a si phot mai. Ziangah si pei mihrek cu mai’ sung thu hnakin kiangkap thuhla deuh sunsaktu (extrovert) a siter ih mitthenkhat hmuah mipawl paih loih mahte lawng um duhtu (introvert) a siter, kan thei baan lo, amai’ duhhrilnak in a tuah a si mai.\nCumi vek ka si duh, khami vek ka si duh na’n si ti rero pawl khi Sersiamtu Pathian hnenah thil an ti palh a si. Cu pawl cun Beeltuahtu hnakin anmah sawn in an hrangih thil ttha theitu ah an ruat aw. Tlak leilung in amahte a duhmi ah a sersuak aw tum. Luarkaizet ih kan hmuh theimi cu mihrekkhat pawl in nunau-mipa sinak (gender) rori kha thlengh an tummi – mipa rori nunau vekih ruat aw le nunau rori mipa vekih um khi a si. Tlak (clay) in Beeltuahtu ih duhsaknak a el (refused) vekah a cang a si.\nKan thinlung sungih diriamnak le lungkimnak nasabik cu Sersiamtu Pathian in ka hrangah a tthabik in a tuah a si timi cosaan thei le pom theinak ihsin a ra.\nSersiamtu Pathian, Beeltuahtu Na si ih ka hrangah thil tthabik na tuahmi parah lungkim lo le diriam tawk loih ka um ttheumi parah in ngaidam hram aw. Keimah te tawlrel awtu si loin Nangmai’ thilthiamnak parah hngatsan daan ka thiam theinak dingah in zirh aw.\nBeeltuahtu in ka nunnak sungah siter a duh lomi rori kha a hramhram ih siter dingin ziangmi kha ziangti’n so thlengh ka tum ciamco ttheu?


Ziang A Thupibik? - Chinland Today Media\nZiang A Thupibik?\nAugust 7, 2010 12:42 am·0 comments\nKa thinnatnak cu cem ti a nei dah lo. Anmah ruangah keimah sawn hi Khrih ihsin tthen suak mi le Pathian camriamnak hnuai ih a um mi si sawn ningla ka va duh so! – Rom 9:3\n– Saam 72 – 73\n– Rom 9:1-15\nKan dung naite ah minung tamzetnak bazaar shoping area ah minu pakhat cu mipi lakah a fehnak ding zin sial in mipi huih phah in a feh rero ka hmu. A hrukmi T. Shirt parah, “keimai’ hrangah a thupibik” timi cafang in ka thinlung i laakzet. A tuahnak in a T. Shirt parih canganmi cu a fiangter nasa.\nAmah lawng cuvek in a um tiah kan ruat pang ding ka phaang. Cuih thu cu atulai nunau mipa ti um lo mitampi ih kan phuan suahmi kan thupitermi san thar nun daan motto a si cio. Sihmansehla, Khrih dungthluntu pawl hrang ahcun cuih thu cu a dik thei lo. Kan nunnak cu kanmai’ hrangah si loin, kan bawipa Jesuh Khrih le midang hrang dingah a si sawn.\nCuih thudik cu Paul in a thei fiang. A phunpi pawl in Khrih an theih ding a seherhtuk ruangah hiti’n a ti: “Anmah ruangah keimah sawn hi Khrih ihsin tthen suak mi le Pathian camriamnak hnuai ih a um mi sisawn ningla ka va duh so a ti (Rom 9:3).” Thu maksak a si! Amai’ hrangah ruat awk ding cu a hlatuk hrih, a kumkhua nunnak tiang hman a miphun hrangah thlengh a duh.\nPaul ih thuzirhmi cun, mai’ hrang thupibik ih ruah awknak hih leilung pi nun daan ihsin midang hrangih pumpe aw dingah in sawmngiar a si. Thu kan sut awk tengteng dingmi cu: Keima’ hrang maw a thupibik? Asilole, Jesuh Khrih le a rat hnawh sanmi midang pawl hrangah? Ruat hnik. Ziang a thupibik? – Bill Crowder\nMidang hrangah, Bawipa midang hrangah,\nHimi hi thupi siseh;\nMidang hrang nung thei dingin i bawm aw,\nCuti’n Na hrangah ka nung ding. -Meigs\nKan nunnak cu Khrih le midang hrangah siseh,\nKanmai’ hrang lawngah si hlah seh.\nMikhual Zoh Ttha\nI Cawng Uh\nDuhnungza Pehzom Awknak\nPaul ih Thinlung


Cancer A Hrek Tluk Dam Thei - Chinland Today Media\nCancer A Hrek Tluk Dam Thei\nMarch 29, 2012 3:07 am·0 comments\nNatnak tihnungumzet cancer natnak bang pawl hi a tuartu thinlung pacang tak ih an um ahcun a hrek khat tluk a dam thei tiah US scientist pawl cun an sim. US ziangzawitu pawl cun cancer tuarpawl cu hrilselzet ih an um a tul ih hlei ah pacangzet ih an um a thupit thu an sim tam cuang.\nKuakfawn ruangih cancer ngah hi an tamzet ih thau ruang khalah cancer ngah an tam tiah an sim bet. Cancer tuartu hrek khat pawl cu kuakfawp mi rak si hlah haisehla a hrek tluk an dam ding nan tiah an sim bet.\nCancer le natsia dang tuar lo dingah ka-kuai-si pawl hmang in a hrek tluk a venghim thei ti khalin US zingzawitupawl cun an sim bet. Lian cia kum ziangmawzat ih cancer natnak thawn rak thi zo pawl 577,000 hi rawl thaten ei in le kuak rak fawp hlah haisehla an rak thi tuan lo ding nan ti a si.\nKum 1998 ahkhan leitlun pumhuap cancer natnak 1.3 tluk a si ih 2008 ah 1.7 in a karh asinan 1996 ihsin 2006 karlak pawl zoh tikah malten a tla niam ih 2006-2008 a mal vivo ti a si.\nIndonesia Linghnin Ah Pakhat Thi\nUSA, Texas Ah Tornado Hrang\nLeitlun Kum Upabik Ding Ih Zum A Thi


Wales Ramih Tlang Sangbik Kan Kainak | VCTH\nHome » Hmun Le Hma » Khual Tlawnnak » Wales Ramih Tlang Sangbik Kan Kainak\nBy vcth on October 10, 2013.\nSalai Van Cung Lian/ Salai Cung Luai\nWales ram hi United Kingdom (UK) sung um ram pakhat a si. England, Scotland le Wales ram thum kom hi Great Britain tiah kawh a si. Himi ram thum sungih ummi pawl hi British an ti. England ram sung lawng ih um pawl hi English an ti. Cun, England, Scotland, Wales le Northen Ireland ram li kom hi United Kingdom (UK) tiah kawh a si ih London in a uk thluh hai. Wales ram hi mipum 3 millions luan hrawng lawng umnak ram fate asinan leitlun mi hminthang le milar tampi suah kehnak ram tla a si. Tulai leilung tlun ah bawhlung lekthiam tu pawl lak ah mankhung bik Gareth Bale, Manchester United ih lek rero tu Ryan Giggs le Arsenal a uar zet tu pawl ih Messi an ti mi Aron Ramsey pawl suahkeh nak ram a si.\nUK ram hi tikulh pakhat asinan amah tawkten tlang sang tete a rak um ve zet. Scotland le England ram ih tlang sangbik pawl a si mi Bennevis (4,409ft) tlang le Scafelpike (3,238ft) tlang hi kan dung kum ah khan ka rak kai dah zo. UK ih tlang sangbik pawl an si nan Falam hnakin a niam lai. Laimi hi mirang pawl hnak in sang sawn ah kan um. Wales ram ih tlang sangbik tlang belte ka kai dah hrih lo. Zingkhat cu Wales ram khuapi bik Cardiff ih um ka rualpi thabik a si mi Salai Cung luai (A mah lawng laimi si Wales ram ah) thawn kan biak awk ih Snowdon tlang kai ding ka sawm tikah a nih khal a rak phur zet. Cuti, Cardiff khua ihsin Snowdon tlang lam ahcun kan rak pok.\nSnowdon tlang hi Wales ram sungah tlang sangbik pakhat a si. Himi tlang hi Wales ram nisuahnak lam ihsin saklam ah a um ih sea level (3,560 ft) a sang. Tlang sangbik kan ti nan kan Falam khua hnak in a hei niam thotho kha. Kan nih tlangpar ih um ṭhang pawl hrang ah tla cu ziang hman si lo vek khi si. Falam khua kan inn kiang U Maung Hla ih zingpit khua vang hlan Vankau tlang R.C biakinn ih a thlacam nak cen fang hrawng si ko ding tiah kan capo awk rero. Cardiff khua ihsin Friday sun 12:00pm hrawng in Snowdon tlanglam pan in phurzet in kan pok ih Fairborne timi khuate ah zanlam nazi 4pm hnu lawngah kan thleng. Cumi khua te ahcun zan khat kan riak cih. Nazi 4 sunglai motor mawng a si ko nan lamzin tluan ah kan Kawlram 1950-60s hrawng ih ramkhel (Politic) thu, Urdu ṭongfang pawl kan Falam ṭong ah kan rawi dan, cangan thiam le mifim Thei Phay Myint, Pe Maung Tin tivek cun Hla Oo (blogger) timi pa ih ngan mi Kawlram ziangruang ah a ṭhangso ding tlukin a ṭhangso lo timi a ngan mi par ih kan hmuh dan tete kan lamtluan ahcun kan rel phah vingvo ih nazi pali a rak cem mei. Kan thlengnak Fairbourne hi tipi kiang um khua fate pakhat asinan amah tawk te’n a mawi zet. Mi thinlung tla a dai ter zet mi khua te a si. Cuih kan thlen zan cu khua kiangkap tawivak phah in zanriah ah Mirang pawl duh zat mi Fish and Chips (nga le Aaalu koi) kan ei. A thaizing zingpit ten English beakfast thaw zetin kan riahbuk thlennak ah kan ei ṭheh hnu ah Tlang kan kainak ding hmun Snowdon (Snowdonia National Park) lam ah kan pan.\nMotor thawn Nazi 1:30hr zik hrawng kan feh hnu ah tlang tang ih khuate ‘Rhud-ddu’ timi khua kan thleng. Tlangkai tu pawl hrang ih an tuah mi car parking cu a rak khat zik te. Cuih hmun kan thleng ahcun mi tampi tlang kai dingin an timtuah rero laifang si. Mi hrekkhat cu mountain-bike thawn kai an tum ih kan ti celcel. Kan nih khal tlang kai dingin timtuahnak kan nei ve. Vansiat maw kan ti ding vanthat sawn, Suncaw keng kan hngilh ngel cel, cubet ah map le kan keng lo ih khawi lam ihsin thawk ding ti khal kan thei lo bet lai. Vanthatnak ah Kawlram ih ka rak phur mi BPI Datsaa le Tisung Datsaa thuk khat veve te ka rak pai ngelcel. Cun kiangkap ah map kan hawl ih khawi lam hi North sipei ti ah kan zumnak kan sim veve. Mifim pa thum bang in arsi silo in, Ni kan zoh ih North cu kan hawl ngah ve ko. Cun, kan feh tumnak lamah mi hrekkhat khal an pan ve tikah, kan hman ko hih tiah kan hna-ngam zet.\nCutin Tlanghram ihsin a sangnak lam ah 10:18am in kan vun kai thok cuahco. Himi tlang hi hminthang zetmi tourist pawl fehnak le kainak a si ih lamzin thaten tuah mi a si. Tidai kan keng mi sungah kan suncaw neih sun Datsaa cu kan cawk ih kan rilrawng lo ding datsaa kan nei ko tiah kan hna ngam tak. A thok lam cu a ol pam, hmunso a tamtuk lo ih thurelnak caan kan nei lala. Tlangkai kan fehhlan te ah Salai Ram Ling Hmung ih nganmi “Tufang ih Laimi pawl kan tulsam mi” timi cahram ka rak siar. Cumi sung ah laimi pawl ziangah kan thangso lo, ziangtin kan thangso thei ding timi pawl tha zetin a sim. A sim mi pakhat cu kan umnak leiram (geography) ruangah khal thansonak lam ah a har timi point te a um. Laitlang thu tete pawl ruahawk phah in a sangnak lam kan kai vivo. Kan nih cu holiday le diriamnak ding men ah hetchet tin tlang kan kai. Kan lairam, a hleice in khawte lam pawl cu kan nunnak ding hrang ah thingphur, hanghnah hangti, bel, sa phur in hmunso ah kan vakin kan pum kan cawm. Pitar/ Putar tete bawm khat in thing phur pawl kan mithlam ah a cuang ih laimi kan nun dan hardan pawl kan rel ih kan thinnuam lo phah. A sangnak deuh kan thleng in kanmah vek tlang kai mi hmaisa deuh ih rak pok ciami pawl tampi kan lan, kan tong. A sang kan thleng deuh deuh, view a mawi sinsin, hring dildel tlang, tuu, tili, khuate pawl kan hmu phah ih Pathain thil tuah mawi dan pawl kan cuan.\nKan kai vivo ih lamzin ah mi tampi kan luan phah in kan hnuk set aw. Tlangkai a nuamnak pakhat cu a kai mi pohpoh hi kan hmuitin mi a bang aw thluh (a sangbik nak hmun thleng ding), cun kan duhnak a bang awk tikah pakhat le pakhat biak awk a ol zet. Kan kai vivo ih lamzin hrek peng 3 hrawng kan thleng ah cu mero a pit zet. Khuate in kan kai pek te cu nikhua tha, ni a sa zet nan a tlun deuh kan thleng ah cu miro pit thepthep khi si. A sang deuhdeuh in thli khal a tam deuhdeuh, a fehnak lamzin khal a fate deuhdeuh in kan ke palnak ralring ten kan kai vivo. Cutin 12:50pm ah a sangbik nak hmun kan thleng. Mangbang zetin cui hmun ah cu inn tha zet sak mi a um ih a sung ah ei ding phunphun an zuar. Minung an tam dan cu laizo pawl awkam ka hlang si le “thah cawk lo” tluk khi si. Cui hmun cu tlang leng in khal kai theih a rak si ih tlangleng station khal a um cih. Tlangleng station a um ti ka rak thei dah nan hi tawk hmun a rak si ding ka rak zum lo. Ei ding kan lei theh hnu ah a sangbik nak hmun te va zoh ding ah kan va dan si. Reituk cu kan hngak lo. Cutin Wales ram ih a sangbik nak hmun cu kan ke tang ah kan ret thei. A sangbik nak hmuh te ah kan pahnih in ka zuk awk ih cumi fang ah cu Wales ram ah a sangbik kan si (Dr. Pa Sang siar lo). Cui hmun in cu mero pit theh ih ziang view khal hmuh theih a si lo. Kan hmai kar hra fang tluk khi hmuh theih a si. 1:08pm ihsin kan suk sal ih Carpark ah cu 2:18pm ah kan thleng. Kan hnipuan kan thelng ih inn tlung lam kan tim tuah.\nTlangkai kan bang pam, U Maung Hla ih R.C biak inn ih thlacam nak fang hrawng cu a rak si lo. A suk le so ah a zaten peng 7.5 hrek a si. A suk lam zin hrek hawng ihsin ka ke a na thok. Kan bang zet thawn Cardiff lam pan in nazi pa 5 sung lai motor mawng bet ding cu aw ka ti ih ka thinphang phah a si nan lamzin ah thu tin kim kan rel ih Cardiff ziang tin kan thleng hman theih man a si lo. Lamzin ah lairam ah ziang tin Presbyterian missionary, R.C le Baptist missionary pawl an thleng, Carson siangbawinu le Dr.Cope an buai dan thu pawl kan rel. Kan sutawk veve mi thu pakhat cu kan Falam in missionary a nei lonak thu a si. Hakha le Tedim ah cu mission centre a um nan Falam ah a um ti ka thei dah lo nan ziangtin mitam sawn zumtu ah kan rak cang thluh timi hi kan ruat veve. Cun Tlaisun a tam sawn hi ziang ruang ah R.C an si? Falam ah Taluk pawl ziangtin an rak thleng? Kan Falam tong sungah Urdu in in rak influence dan ti vek pawl khal kan ruah awk. Hlan lai kan pi le pu san ih khuavang an rak biak dan le cui khuavang pawl thil an ti thei ve dan pawl, hlan lai ih Khuasia an rak nei dan pawl kan rel ih kan nuam zet. Cun Cikei timi tla hi legend ding cu a bang nan ziangtin thuanthu kan nei thok si pei ti vek khal kan ruat. Mirang ram ah khal Werewolf thuanthu pawl kan pi le pu pawl vekin an rak nei ve ih a rak um ngaingai si pei maw ti khal kan ruat. Kan tong a bang deuh le Zante ih Thu Kham Thar album kan ngai ih kan nuam rau. Cutin rei lo te ah nazi pa 5 a rak kim mei ih inn ah kan thleng sal. Tucu UK ram sung ah tlang kai ding ka nei nawn lo. Kai ding a um sun hmuahhmuah cu ka kai theh zo.\n2 Responses to Wales Ramih Tlang Sangbik Kan Kainak\nVan Khaw Piang October 11, 2013 at 4:15 am\nA thok in a net tiang ka siar theh. A manhla nasa. Zuk pawl tla zoh a nuam zet.


I Seherh Duh Hlah (VI) - Chinland Today Media\nI Seherh Duh Hlah (VI)\nSeptember 19, 2012 7:28 am·1 comment\nCazohnak Kinlan parah cabu ti detdet ih retin Pahngak cu, “Ziangah ha maw tuletu ka ti a haal cingcing,” tiin a kaa in ttong phahin a ihkhun lu ih tidai duur cu a hei la. Tidai a rak cem ruangah tidai la dingin rawl-einak hmun coka lam pan in a feh. An cazohnak khaan le coka karlak ah lehnak tualrawn pakhat a um. Cuih tualrawn a vong thlen cun Electric meisa vaang maimai silo’n Van par ihsin a rong tle pempem mi thlapi vaang a rak si. A lu tlun a hon zoh cun Thlathuul cekci a si ti a hon hmu. A um hmunah ding cercer in vantau ciauciau in thlapi cu a zoh cuahco. Thlapi vaang cu danglam tukin a hmu. “Tuizaan ih thlapi vang cu a va danglam ve! Hi thlapi umdaan cu ka hnenih sim duhmi nei a bang. Ziang tak ha maw a si ke awww!!!” tiin khua a ruat. A mitthlam ah Suisui tei khua ih a caan hmandaan pawl pakhat hnu pakhat an rong lang cupco. Suisui thawn an tthenawk zikte zaan ih thlapi vaang tangih an umtudaan pawl a von mitthlam. A hmaisabik Suisui ih “Uu” tiih a kawh lai fangte, cuih aw thlam cu a hna ah a rong thang. Thinlung hahdam zetin a hong hni ih thlapi cu a zoh ringring lai thotho. “Cu lawmmam ih thlapi zoh phah ih hni siamsiam thei cu ziang ha a ruah ke aww..” a kiang ihsin Ceupi cun Pahngakih zohmi thlapi zoh phahin a rak ti. Pahngak cu a umdaan rem cuang hleilo’n a din kelteih dingin, “Thlapi vaang hi ka hrangah hngilh theilo mi thil tampi a um. Tutik tucan Yangon a um ih tulawng si hivek ih thlapi vaang ka hmuh. Hlanlai ih ka thuanthu pawl i von mangter” tiin a hei sawn. Ceupi cu a hni ih, “Hehe…. Rualpa, a san umlo mi kha ruat ciamco duh hlah. Ra aw, ei ttha ka nei” “Ziang ei ttha maw na neih?” “Laitlang rah” “Laitlang rah ee?” “Aw. Memu khi laitlang tlawngkai lai mi a ngaiter nasa ti aw” “Kei memu ka uar lo hokhaw” “Na uar lo khalle thlapi vaang tangih san um loih hnih cuauci hnak ai-in a ttha sawn lo ding sawm” “San um loin ka hni lo hokhaw. Nang hi maw….” “A san um lo. Na caan heu in ruat ciamco nawn hlah. Zoh hnik..” “Ziang maw ka zoh ding?” “Aww…. Kan dungih CARD group pawlih Pathian hla VCD an suah lai ih hlasak le lemcangtu nu ‘Ngunte’ timi nu kha na thei maw?” “LBC ih hlasak ttheu kha maw?” “Aw” “Ziangah maw cunu cu” “Ziang tlukin na thuhla a zingzoi ti na thei maw? Na umdaan ziangkim a lo thlingthla ih….” “Nangmai’ daan in a san umlo mi thu i ra sim hlah” “A san a um. A hmaisabik nan rak tonawkdaan kha von ruat hnik” “Cumi thu ih a san um tiih ruah i fial cun Thlapi vaang tangih ka thuhla hman a san tam deuh ding. Khah, zianghman i ra sim nawn hlah. Nunau hrongdang men bangin na Memu cu va ei aw” “Aaa sshh!!!”. Pahngak cu Ceupi ih sam cuul sumso phahih Shiik fualfo cu hnihsuak tukin a zoh hnuah cokaa lam khal feh nawnlo’n inn tlun a hong kai.\nSuisui cu thabang le riahsia lungkuai mithmai thawn feh khal feh tthittha theilo’n ti hnuaphno cun A sawng a va thleng. Suite cun inn tangin a rak hngak ringring. Suisui ih lam fehdaan a hmuh veten a va tlan ih, “Suisui, ziang na cang? Thai tip maimai Camibuai kan phi thlang ding. Ziangah tuvek tiangtiang a lengah na um? Zo thawn caan nan hmang?” tiin thusuhnak tampi a va tuah. Suisui cu a tha a hon la ttenttoih, “Inn tlun kan kai ding” tiin tlu zik cuapco phahin a hon ti. An khaansung an thlen in a Thawng cu Suite a pek. Suite cu mitmu pawng hrelhrel thluh in cuih Thawng a zoh thuul, Suisui a zoh thuul. Ziangtin ttong ding ti khal a thei lohli lo. “Himi… Himi Thawng….. Thawng cu ziangah hitin a cang? Hi Thawng sungih ka beu ding hman na siang dahlo “Nangih beunak ding a silo!” i ti ringring kha! Ziang…. Ziangtin…” tiin hak cuakco phahin a hon sut. Suisui cu tidai a von in hnuah, “Suite, himi hi Uu thawn kan karlak ah thil tthalo a thleng ding ti hmuhsaknak a si pei maw?” “Haa!!!! Hmuhsaknak ee?! Kawl pawl lawngin ‘Nimik Soe’ ti an uar tuk na! Cu vek cu si lo ding ee” “A silo. Himi Thawng ka urhsun tukmi ngelcel! Cu betah a hmaisabik a hnen ihsin duhsan nei zetih thil ka ngahmi a si fawn”, “Suisui, hla tukin thu hi ruat duh hlah. Ziangtin saw hitiih a can thiam i sim hnik”, Suisui cun thicang mi ziangkim a sim hnu ah, khawsung a va feh ih Thilsia tuahnak hmunthum rori a va pan nan “A thar na lei le na hlawksawn ding” an rak ti thluh thu khal a sim bet. Suite cu Suisui ih ttong ngai in a lu a rak sut hmuthmo. Cun, “Asile, tutik tucan himi Thawng na kai ih ziangvek cekci a si ti khal na thei thluh. Na ‘Uu’ cu sim duh hlah awla a thar kan hawl sal pei cu” “A cang thei pei maw?” “Cang thei ee. Na sim cun a thin naa tuk dingih khami Thawng vek cekci kan hawl ding” tiin Suite cun ruahnak a pek. Suisui khal cutin a lung a kim ve. “Ee, Suisui, tuisun cakuat na dong. Yangon ih Cetzung pakhat ihsin a si” “Si maw? Ziangmi Cetzung?” “Khi, na lukham parah ka ret”. Suisui cu cakuat a von siar cu a mang a bang tuk! A zum khal a zum theilo. “Hihlan ih tlawng rak kai pawlah hivek ka thei dahlo” tiin a ruat buai rero nan a thinlung hrekkhat cu lungawinak in a khat.\nTlawnginn hmai tualrawn ah Pahngak le Ceupi cu Table Tenis an lek vutvo. Ceupi cun, “Rak zoh aw maw! Tuisun cu ka lo neh hrimhrim ding!” tiin a cal parih thlan hnul phahin a hon ti. Pahngak cu ti ziamziam ih hni phahin, “Haha…. Ra law ra law! Zo ha nehaw ding? Khah!” tiin thatho takih hon sawn phahin Tenis cu a hon thawi. An thlan hripi ciap thlekthlek tiang an lek. “Ko Andrew ye, phone lar de. Boihte deh” an tlawnginn kiangih phone dawr kiltu Kala nu cun a hon ko. Pahngak cu cuih aw a theih veten a thil thawilai a cawl dukdi ih, “Boihte?!” tiih a kaa in sal phahin phone dawrlam pan in a va tlan turto. “Hello…. Boihte”, “Uu,…..” “Haaa!!!!! Kamang a silo ti. Boihte rori in phone i ron ko” “Na mang si ding na duh nan maw?” “Ka mang si sehla ka tthang huam nawn lo ding” “Aw…. Sile tthang duh hlah aw maw. Khatin itthat hlunhli ko!” “Aih, boih, ka va lo ngai lawmmam ve! Na dam ti aw” “Ka dam ruangah phone ka lo ko. Tuhi Tahan ah ka um. Thaizing Mandalay kan feh dingih cutin Yangon ka ra ding ti ka ron lo sim ta” “Na thungai maw boih?” “Thungai lo cu ka lo sim ding maw?” “Haa… Ka va lungawi ve! Ziang na rak tuah ding?” “Aww….. Cetzung pakhat in zingzoinak nei dingin in ko ih thlakhat zikte ka rak um ding” “Si maw? Cucu khuitawk ah na thleng ding?” “Cercer ih nute hnenah ka thleng ding. Sile maw..” “Um hrih boih, Car gate in ka ra lo hmuak ding. Ziangtik cekci na rak thleng ding?” “A poi lo. Ka thleng tik ah ka lo sim dingih ka thlen inn ah ra sawn aw” “Na thlen lai rori lo hmuak ka duh nan si. Si ee, nangmah ih rem ti dandan si ko.” “Kha, tuihnu nihnih ah kan tongaw ding maw Uu” “Awle. Ka rak lo hngak nasa ka Boihte”. Phone an thlak veten Pahngak cu zum aw thei loin a biang a bengaw ciamco ta. A va tlan turtoih “Ceupi! Ceupi! I rak thong ta hnik!” “Ziang na cang saw?” “I thongaw ka lo ti!” “Phup!!!” Ceupi cun ziangruangah ti thei cuang si loin Pahngak ih Cal padar ah a hei thong. Pahngak cu a cal dom phahin, “Kamang a silo. Kamang a silo!!” tiih au phahin khaan sung a vong lut.\nYangon Mawtaw colhnak hmunpi ahcun minung cu a phuulin an phuul luailo. Vate ai men bangih awn-au hluahhlo lakah Suisui cu a lung a hnok thluh. A thilri dip thawn khawdang tangih a hoi rero laiah, “Hey….. My Queen” tiih aw hlim takih khawh aw a thei. A hei zoh cuh! “Hmmm!!!!!!! Hipa hnen ihsin ka luat theilo taktak ding maw si aww” ti ruatin a thawpi a thaw. “Ziangah saw nang cu hitawk lamlam ih na um?” tiin Suisui cun a hei sut. Van Nei Lian cu hni serser phahin, “Na thlennak tinkim ka thleng ding ka lo ti cia kha” ti phahin Suisui ih thilri cu a lakih Mawtaw fate pakhat sungah a hei ret. Suisui cu a mang a bang sinsin. A dinnak hmun ahcun a ding cuahco lai. “Khatin maw na din ringring ding? Ra hen,” tiin Van Nei Lian cun Suisui cu a hei auh ih Suisui khal hril dingdang neilo tiin paihlo cingten a ke cu a hei kar. Mawtaw sung an luhngah in a mawngtu pa cun a fehpi hai. Van Nei Lian cu nuam aw tukin a hni hiamhiam. Suisui a zoh phah, mawtaw thlalang ihsin lenglam a cuan phah. Suisui cu mawtaw sangka tlangah a kiu ret tahratin a kut zaphahin a cal dom phahin khua a ruat. Thil umdaan hi a theithiam lo tuk! Kawhnak ca sungah lamziin man ziangkim zungih tumsak thluh ding ti a si. Yangon a thlen tikah zung hnattuan pawlih hmuah ding ti a si fawn. A tuih a thiltonmi thawn a von khaikhin ih thilcangmi hi mak a ti in a tuk lehlam a sum! “Hipa hin…… Hipa hin….. Aiii….. A cang theilo! A cang theilo!” tiin a lu a thing ciamco. A thuruahmi cun a lung a ti buai sinsin. A zaang a rong ttim suarso! Van Nei Lian ih mithmai umdaan pawl a hei zoh. A rak sim dahmi, “Kanu hi Shan le Tuluk kahpia a si ih kanui’ lam ihsin Cetzung le Companny nei Yangon ah an um teptep” timi a von mang suak. Cu veten, “Van Nei Lian!” tiin naa takin a hong au. Mawtaw mawngpa a thir dukdi ih an mawtaw tomi cu “pudut!” tiin a nolaw dutdi! Van Nei Lian cu zianghman poisa lo takin Suisui a hei zoh ih, “My Queen hi cu aww….. Na thinsup hnik ee. Lamziin laifang ah tla in rilhpi ding hokhaw” tiin neem takin a hei ti. Suisui cu mawtaw mawngpa ih mit phaw kelkel ih a ron zoh ruangah phuhrung aw tuk mithmai thawn “Sorry” ti lawngin a hei sawnsal. Tawkfang an fehin, “Ziangmi tumtahnak thawn i ko ti ka theilo nan na thuthu in ka um dingah cun ruat hrimhrim hlah maw! Ka thlen duhnak hmun ah ka thleng ding. Cumi cu i kham theilo!” tiin aw rum nawnin Suisui cun a hon ti sal. A thuduhsam vekin Cercer ih Nute(a nuih nau) hnenah a va thleng. “Cawl huahhi hrih awla hmaizarh tlawngkai nikhat ihsin Hmawbi ah kan lo hruai ding” tiin Van Nei Lian cun a von ti. Suisui cu zianghman ttong loin a to sutsi. Van Nei Lian cun Suisui ih bangh mithmai a zohin a zaang vek a fak siih biak tam ding khal ngam nawn loin a fehsan.\nZaanlam kau a si in Suisui cu a thilri pawl a phorh thluh ih Pahngak hrang hrimhrim ih a phurhmi ‘Turbung’ a von hmuh in, “Nu Sung, Bazar kan feh pei cu. Voksa ka lei duh” tiin a hei ti. Nu Sung cun Suisui ih ‘Tubung hnah’ zoh phahin, “Suisui, keimahten ka va lei thei. Rak cawl huahhi aw. Fanu rong tlawng tete keimah ka lo do ding. Nang Turbung in sum sisi”. “A silo. Nu sung nangih do ding ci a silo” “Ziangah maw?” “Ka banglo hokhaw. Kan feh tlang ding maw” tiin el theihlo roriin a ti ruangah Nu Sung khal a lungkim ve. Bazar an feh phah ah Suisui cun Pahngak a hei phone. Suisui cu zanriah timlam in a sa detdet.\nPahngak cu hlawptlo tak le thatho takin thlalang hmai ah a bih aw rero. A hnipuan hruk dingmi a ihkhun parah a ret liailiai. Ceupi cu thlalang hmai ih heraw rero Pahngak a zoh ah a khawruah a har. Ihkhun parih a hnipuan retmi pawl a zoh sinsin cun ziang a tuahtum ti a thei mai. “Hey! Cu tluk lawmmam cu thlalang tla a kuai pang ding ka phang” tiin tihrim hnih ih hni surso phahin a von ti. Pahngak cu a ra her aw ih, “Ceupi, khuimi thawn ka mil deuh i zoh hnik!” tiin a kerte hruk dingmi cu thlirin a hei sut. Ceupi cu a hnihsuak tuk lawmmam ih, “Na mawhlo! Keikhal ka rak si dah ko. A khui pohkhal na mil ttheh” a rak ti. Pahngak cu nuam aw hiamhiam in huihuuk hurho phahin an tlawng kulhnak lenglam cu a hei pan. Ceupi cun Pahngak ih hlimnak mithmai zohih a hlimnak ttawmpi lam loin a thinlungten tuarnak te a rak nei. Cuih tuarnak te cu zohman theihter a duhloih si hram hlahseh ti thinlung sawn nei in thla a cam sak. Bus parah cun Suisui ih ttongfang pawl ruatin a hni phah vivo. “Uu, na duh tuk dingmi rawl ka lo suansak. No( ). 5floor……….street ah zanriah ei dingin ra tengteng aw maw”. A kiangkap minung pawlin ziangtin an hmu ti khal ruat nawn loin a mahte hlim in a hlim.\n“kiling…..ling. .ling…” Nu Sung cu an inn hri dirh thawm a theihin a vong tlan ih inn tangah mipa pakhat a von hmu. “Suisui, na milai pa a si maw rong zoh hnik” tiin a hon auh. Suisui cu hnakphek phom in a sa hiamhiam. Kampar ih a tihaang suanmi hong phuul luailo cu a kut thawn a sin hon ong khaw a sa tukih “Klunggggg!!!!!” tiin a beelsin cu a tla. Nu Sung cu Suisui a ra suak dahlo awloksong in coka ah a hong lutsal. Suisui ih umdaan a zohih a hnihsuak tuk lawmmam! “Hmmm!!! Ka fanu, na duhmi pa hrangah hitluk na zuam in na teimak ka hmuhin ‘duhdawtnak’ timi hi mak ka ti sinsin” “Hehee…. Nu Sung, nunau cu maw rawlsuan kan thiam rori a thupi si. Nunau hi ‘hrongdang'(ei-kaa duhtuk) an ti ttheu nan a taktak ahcun mipa si hrongdang sawn” “Si tuk lawlaw lo maw ee. Hlanlai ah tla le nupi an rak hawlah an hnakphek phom daan sisi an rak zoh. Kanmah laimi lawng khal silo. Tuluk pawl khal nupi an hawlah rawlsuan thiam rori si an hril. Curuangah annih hlanlai san ahcun duhdawtnak timi rak thupit loin an rawlsuan sawn an rak thupit hon si” “Nu Sung, ziangah saw Tuluk pawl ih thuhla lamlam an nupi hawldaan lamlam na theih?” “Aih, inntang ah mipa pakhat a ding. Na milai a si maw va zoh aw” “Cu ti maw? Aw…” tiin Suisui cu zamrang takin a vong tlan turto.\n“Ummm!!!!!! Nan inn rim cu a va hmui lawmmam em!” tiin Pahngak cun mitsing ih a hnaar in thilrim hnuuk phahin a hon ti. Nu Sung cu mileeng khaanah a va suakih Pahngak a hmuhcun a lungawi tuk ti cu a mithmai ah a lang cih. “Aiaiai……. Suisui hi tuizing rori a rong thlengmi cawl khal cawl duhlo roriin rawlsuan ah a phawkhai aw ciamco hokhaw. Hibang nupi fel na neih ding cu aa…” “Nu Sung!” Suisui cun a mit a hei sin. Pahngak in, “Si rori Nu Sung, curuangah panteh amah rori ka hngahnak san. Heee….. Ka hmin hi hngak a si ruangah reituk i hngakter tum sisi hi” “Hahaaa” “Haaahaa” tiin an hong hni hluarhlo. “Khah le, rawl ei tim kan tuah kei cu” tiin Nu Sung in a von sawm hai ih rawl ei dingin Kinlan an hon hung. Kinlan parih hmeh pawl a zohin Pahngak cu a lunghmui tuk! Vaksa le Turbung laisuan ih suankop, hnakphek le Thing kawlhaang phom, behrum le Ai thiing kio, meteki hnah bawl tipawl an von hung liailiai. “Boihte, hipawl hmuahhmuah hi nangmai’ suan maw an si?” “Ih…” Nu Sung in, “A ziang! Ka bawm teh duh hrimhrim a siaklo! Amahte rori a suang” tiin a rak sawn lohli. Pahngak cu a lungawi daan ziangtin sim thiam ding silo. A mithmai cu eng hemhem in, “Wooaaaw!!! Nupi felte rori si ka neih ding” tiin a za bengin Suisui cu a hei melh.\nZaanriah an von khawhin a lengah thlithiang hawp phah kung tiin an suak. ‘Kannaa’ timi tiva kapah an va feh ih tikap ih tohkham ahcun an to. Thli a vir phah ih um nuam tawktak a si. Tikap cekci cu mei a thim hmuphmi ih kawlpawl thil ei ding zuar pawlih mei vanmi lawng a tle. Tiva raalkhat lam cu tle serser in zoh a mawi nasa. Cuih tikap ahcun Pahngak le Suisui cu an lungtur ngai aw phahin an to thliangthli. Pahngak cun, “Boihte, ka va lo ngai lawmmam ve! Nangteh in ngai ve maw?” tiin Suisui ih mitmu rori ah zohin a von sut. Suisui cu a lu a sut ih, “Uu…” tiin hnoh takin Pahngak ih liang parah a lu a hei ret. Pahngak cun duat takin Suisui ih lu cu a zuut sak ziahzo. Tawkfang an to in Pahngak cu a ttongsal ih, “Ka boihte, keicun vei tampi ‘Ka Lo Duh’ tiin ka lo sim ringring nan nangcun veikhat te hman in sim hrihlo. In sim thlang lo ding maw?” tiin a von sut sal. Suisui cun ol tluang takin, “Ka lo duh le duhlo cu na thei ko si. Ka lo duhlo sehla hitluk tiangtiang thil ka tuah ding maw? Kaa ih sim tengteng a ttul na ti lai maw?” tiin a hon sut bet. “Ttul ee, na kaa rori ih “Uu, Ka Lo Duh” i von ti ding lai ka hngakhlap tuk” “Ka thinlung cu na thei ko si. Sim ttul lo” “Aw, na ti theilo mi thil zianghman tuah tengteng dingin ka lo hnek dahlo ding ka lo ti zo kha. Ka hna phuurte rori ih i sim dingni ka hngak cuahco hrih ko ding. Rei tuk cu i hngakter hlah aw maw”, “Immm….. Uu, ka tlung zik ahcun ka lo biakta man lo tla a si thei. Na thinheng hlah aw maw” “Si ee. Ka lo theithiam tuk hokhaw ka boihte” tiin ti phahin Suisui ih lu parih sam cu duat takin a von hnam. “Uu, mikeu an um. Kan tlung ding” “Aw singai, tlung kunguh. Sun na bang bang thawn rawl thawtak le i suansak bet. Boih, na rawlsuan mi nitin ei ding ka va duh ve” “Hihi…. Thungai maw?” “Thungai ee. Tu zoh hnik aw. Ka pum hi “savun kuai thiamhlah!” an ti ttheu ruangah a tuhi a kuailo maimai. Na hmeh phom thawtdaan hrimhrim kha awww….” “Awle, ka lo suansak tuk ding maw. Khah, tu cu kan tlung ding” “Aw” tiin an kut kai awin tlun inn lam an pan.\n“Nu Sung, zangfahten thaisun rori ah Mawtaw toca ngah thei dingin i bawm aw”. Suisui cu a timtuah phahin Nu Sung cu a dil. Cuih aw a theihin Nu Sung cu a cangan lai cafung a thlak dukdi ih Suisui lam hoi in, “Ziangah? Ziangvek ruahnak saw na neih? Tlawngkai nikhat sun Hmawbi na feh ding kha” “Nu Sung, na theilo. Mi pakhat in thang i kam mi si. Curuangah a rang thei bikin ka tlung ttul. I bawm theilo ding a sikhalle ka tlung ding ka ti hnuhnu cu ka tlung simai!” “Aiha….. Nang le Cercer tlukih lungruh minung kelteh aww…..” tiin Nu Sung cu a cal a dom. Zing khua a vang maw vanglo tiah Van Nei Lian cu a ra thleng ngaingai. Suisui cun tthaten a rak biakih neel zetin an kom aw. “My Queen, khuitawk ha feh na duh? Na duhnak hmun poh kan lo hruai ding” tiin awkam zaang takin a sut. Suisui cu a hni ih, “A poilo. Nu Sungih hnattuannak ah ka hei thlun ta ding” “Ziangah maw?” “Ka zoh duh. A hnattuannak ih thil umdaan pawl theih tla ka duh” “Aw…. Cuti asile cu na thu si ko” tiin hnek nawnlo’n Van Nei Lian cu daiten a um. Van Nei Lian a tlun veten Suisui cu a dip a la ih cutin Tlangleng colhnak hmunpi lam a hei pan. Van Nei Lian cu Suisui ih umdaan a von mitthlam salih “Aa….. A si hrihlo! Hinu hi pakhat khat a tuah ko ding” tiin ttong phahin Inlia Kaanbawng ihsin Nu Sung umnak lam pan in a feh kirsal. A zum vek cekci in Suisui cu a rak um nawnlo. Nu Sung khal a um fawnlo. A thinheng tukah lamzin kapih ‘tidai thlum'(a Aye) duursia cu a tha neihhmuah thawn a sit hlunghlo!\nThlakhat zikte Yangon ih um ding timi nithum nak ih Falam hong thlengsal cu Suisui Nu le Pa cu an mangbang tuk! Asinan khatlam ah an lungawi tuk lala. A pa in, “Suisui, na hong tlun lohli cu thil remcang tak a si” “Kapa, ziangtu maw remcang?” “Aww….. Na colh von suah ta awla neta ah thu kan rel tlang ke” tiin a von let. Zaan a kim in Suisui le a nu le pa cu hmunkhat ah to in thu an rel tlang. “Ziangtin ee?! Ka duhlo! Tlawng ka ttheh ta tengteng ding!” tiin Suisui cu a hong au hlukhli. A pa cun, “Suisui, na Uu Thangte in khatawk ih tlawng pehbet dingin a lo ti si” “Asi khalle ka duh cuanglo!” tiin a tonak ihsin a hong ding. Cu zawng cekci ah an sangka ah mi pahnih an rong lut. Tthuma ih amah ra tongtu tei pahnih an si. “Untie!” tiin a hon ko. Thil umdaan theithiam lo takin Suisui cun a zoh thlun vivo hai. Cun, “Untie, kan dung in ra tong kha himi ding ruahsannak thawn maw in ra ton?” tiin a hon sut. Annih khalin an lu an rak sut. “Suisui, na nauhak tetlai ihsin ka fanu vek rori in ka rak lo zoh. Cun, na Uu Thangte khalin a lo duh taktak ih na thu lawnglawng hla bang in sakhnawh. Curuangah khalam ih na tlawngkai pehzawm thei dingin zamrangten na feh a ttul sawn” tiin Nupi nu cun a hon sim. Suisui cu reilote sung a vong ngui hnuah, “Ka ruat ta ding” tilawng a hon ttong.\nZaanvar khua a ruat. A itthat theilo. Ziangruangah a Nu le Pa in hitluk kum no takih ramdang pasal nei dingin an kuat tum timi a ruatsuak theilo. A ruat deuhdeuh a theilo deuhdeuh. Zing khua a van veten Suisui cu a tim a tuah ih, “Khua ah Nini hnen ka va tlung ding” tiin a poksuak. An khua a va thlengih danglam tukin a va hmu. Biakinn kimvel le Tlawnginn kimvel ahcun pangpar phunkim an khat. An khua laifang ih thingkung pawl khal an rak tumtuk man. Asinan a hrang ahcun nehnang tthing lawnglawng a si thlang. Tualleng tlawng a hong haalih zirhtu saya pawl cu an rak dang ttheh thlang. Ai Thang Vel peipawk a vong zohih a tthing riahriah fawn. Pastor inn a hon zohih a thinlung le a hnathlam ahcun, “Percel in ramdang ah” tilawng a si thlang. Khuitawk a fehnak kipah a mitthli tlatertu hmun le ram lawngin a hmu thlang. “Nini, ziangruang bikah ti na thei ve maw?” tiin papi cawng puan thawn tuamaw tthenttheng a Ni cu a hei sut. A Ni cun Suisui tui kumhnihnak tlawng a kai hi leiba thawn roriih an kaih thu a sim. Cun Thangte thawn pumkhat si dingih Thangte Ni (Untie) thawn hihlan kum reipi ihsin an rak lungkim cia thupawl a sim thluh. A netabik ah, “Fanu te, na nu le pa le na Ni kei in tlawng kan lo ret thei nawn tumlo. A lengih phi dingin cun kan lo tlin thei ko. Asinan a tuih na tlawngkai mi cu kan lo tlin thei nawnlo rori a si ko. Keimah ka rak santlailo tuk si maw kafa!” tiin ttapsuur in a hon ti. Suisui cu a thluak a buai sinsin. “Ka duhmi maw ka sunmang ka hrilsawn ding?” tiin a ruatbuai.\nAn khua thlakhat a va um hnuah thuthluknak fumfe tuahin falam ah a kirsal. An sungza khal Suisui ih thu bawhcatnak an theihin an lungawi tuk cio. Suisui cun, “Zohman theihter ka duh hrihlo. Falam ah pasal um loih puai tuah khal ka duhlo. Curuangah Bangkok ih kutsihnak nei dingin nan lungkim asile ka feh ding” tiin thu a suah. Thangte khalcun cuih thu cu a lungkim ve. Cutin Yangon ah Passport tuah dingin an suk thla. Yangon a thlen veten Email a ongih a hmuh dukdi mi cu! “Mopuai Sawmnak” ti thu a si. A rualnu Mawmawi hnen in a si. Van tthatah Mawmawi khal mail a rak to veih Gtalk thawn an biakaw. Mawmawi cun Delhi ih Pasal a neih ding thu, a pasal ding cu a rei hlanih Australia feh ding a si thu pawl kimcangten a sim thluh. Cucun Suisui cu a dinhmun ah a lungawi ve tuk thlang. “Mawimawi, Kimte teh?” tiin a hon sutih “Anih a nuih naupa in Norway in a rak ko ih a feh cing mai thei” tiin Mawmawi cun a ron let. Suisui cu a thatho deuhdeuh. Cutin Passport zungah an von fehih a ttulmi thil ziangkim an tuah fel thluh. Thangte thawn an biakawk tinten tlawngkai a peh taktak ding le pehlo ding thu lawnglawng a sut. Thangte cun a peh taktak dingtiin thukamnak a rak tuah ringring.\nYangon a umnak zarhkhat a si thlangcun a thinlung in Pahngak lawnglawng a hlam thlang. A ngai duahdo in a thei aw. Khua a hong vang Pahngak ton lawnglawng a caak. Pahngak hnenih ziangthu hman a simlo hi a rem ti thiam nawnlo. Zaan a it nan itthat ti a nei theilo. Pahngak a ngai tuk nakah rawl ei hman a paih nawnlo. Tuizaan cu thu thuuk takin a ruat. “Ziang a sikhalle, ka tuar thei nawnlo rori simai. “Uu, a tu rori ah kut kan sih ding” tiin ka va dil ding!” tiin thu a ruatcat. Can tawk can ti thinlung a nei thlang.\nBiakinn sung cu mipi an khat ttheptthep! Fala pahnih cun Sathau far an vangih Pahngak le a rualpi cu ti niahno ten Biakinn sung cu an vong lut. Pahngak cu lungtur rang dukdo phahin a ding. Mopuan raang ziarziar thawn Suisui cu a mawidaan zoh khop theihlo cu a paih kut kaiin Biakinn sung a rong lut thlang. Zaithiam pawlin zaihla thawn an rak awi. Biakinn hmailam donsin an thlenin A pa cun Suisui ih kut cu Pastor paih kutah a ap. Pastor pa cun a von kai ih Pahngak ih kut thawn a von kom. Cu hnuah Pahngak cun Suisui ih mopuan lukhuh ong dingin a kut a hon suah. Suisui cu a ke karkhat dungah siipin a lu a thing ciamco. Rinlopin a her vukvi ih biakinn lenglam ah a tlansuak. Pahngak cu, “Suisui!!!!! Suisui!!!!” tiin a hong au cuh! A kiangih it Ceupi cu a tthang dikdi! “Ziang na cang? Mangsia na man maw si?” “Aw… Zianghman silo, it sal aw” tiin a hei ti. Caanher a von zoh ih zinglam 5:00am a rak si. “Khawvang zawngih mang cu a dik duh tak an ti. Thaihlung mang si pang pei maw?!!!” tiin khua a ruat. Phone dawr le khuitawk hman an ong hrih fawnlo!\nTuisun cu ‘Shanram’ saklam ih um ‘Phekhung’ kiangih khawte pakhat ah Camping nei dingin a rualpa ‘Saisinnaw’ in a rak sawmmi cu feh taktak ding ni a si. Cuih khua cu inn khi 100 ttha an um ih zumtu khristian hi inn hra lawng an si. Cumi hmunih rawngbawl dingin a hleice ih kawhnak a rak donnak hi thlakhat lai a rei zo. A thilken ding ziangtinkim a tuah thluh hnuah phonedawr lam pan in a feh. Tthuma ah phone a ko. Khalam ihsin an rak sawndaan a theihin a mangbang tuk! “Cuvek hmin nei hitawk ah a um lo!” ti lawnglawng a si thlang. “Ziangah Suisui hi tlawng a kailo taktak maw si aww??” tiin a ruat buai. Falam a phone nan line a tthalo ih a ko ngah thei fawnlo. Cutin Mawtaw colhnak hmunpi an feh a cut duahdo tiang zohman a be ngah theilo. “Ka boihte hi ziang a cang sipei??” tiih bangheek zet cingin a khualtlawn cu a ke a von kar ttan. A rualpi minung pahnih thawn an tlawnginn kulhnak leng an hon lan ih Bus no. (45) par an hong lut zawng cekci ah Suisui cu Taxi thawn an tlawnginn kulhsung a vong lut.\nZarhthum hnu ah Pahngak cu Yangon a thlengsal. Tlawng a pit zo ruangah Khawsung ih an sungkhat tei hnenah a um. Ceupi cu thlan sa bekbek in a ra ih, “Aw! Pahngak, nan rawngbawl cu nan tluang maw?” “Aw, nanmai’ thlacam saknak zarah Pathian thlarau Thianghlim cangvaihnak kan dong nasa. A hlim khal kan hlim. Khrihah unau thar tete khal kam tong hokhaw” “Aw.. Cucu a lungawi um zet si. Ee, thudang ah tuhi na man maw?” “Aw. Ziangah maw?” an mit piah awin inntang an ttum. Ceupi cun Pahngak le an feh hnu reilote ih Suisui a rat thu le a ratnak san pawl a sim thluh. Cu hnu ah mizan rori ah a ra salih “himi ca i tan” tiin cakuat pakhat cu Pahngak ih kut ah a von pek. Cakuat sung ahcun,\n“1 April 2007, 12:00pm”\nti cekci lawng a ngan aw. Pahngak cu cuih ca a siar thluhin a lungthin hmuahhmuah parhzam thluhin a thei aw. A thihri hmuahhmuah an rong hit cuaico! A ttang pitin thawthat dinghman neilo khopin a thaw a sam. A awm khal ttheltthel in a ttang a cum! “Ka Boihte!!!!!!!” tiin thawsuak in a hong au.\nCa sungih nganmi ni, tikcu caan cekci ah Pahngak cu ‘Kaanaa’ tiva lam panin afeh. Tikap a thlen zik cun a tha a tthia thluh! A ke khal a khai thei nawnlo! A mi hmuhmi cun a tha hmuahhmuah a ron lak thluh. Cutin feh khal feh thei nawnlo khopih a tha a tthia ciamco ruangah ziinkap dawr ah a to. Suisui cu a ngelih Nazi a von zoh. 1:00pm a ti cuahco thlang cun a dipte sungih cakuat pakhatte a von suah ih zaankhat zaan ih an totlangnak tohkham parah a von ret. A mitin khawkip ramkip ah mi pakhat hawl phahin a her aw rero nan zohman a hmuhlo cun seherh zetmi nei ti theihtheih fahran in nuamnaiten a ke cu a hon khai. Ti tthiahttho ten a von feh. Pahngak cu cuih ca a va la ih a von siar.\nKa kaa rori ih ka sim dingmi na hngah ringring mi ttongfang lo sim dingin caan tampi a hmangheu zo. Vei tampi na hnen ka ra. Asinan cuih ttongfang te lo simtu dingih ruah ka rak silo a si bik ding. Ziang ti ttha. Ka thinlung thlalang na si.\nPahngak cu a lung a rong mit cuico! A tha khal a tthia deuhdeuh. A ttang domin tohkham parah a vong to cutci! A mit khal a rau thluhin a thei aw. Caan tawkfang hnuah a ding hlukhli ih Suisui ke fehnak lam thlun in a va tlan ciamco. Suisui cu Taxi sung a lut hlavaang in a hei cu. Zamrangten a hei dawi ih hmun pakhat ah a cawl dukdi. Pahngak cu lungawi tukin a hni. Suisui ih Thilri pawl hnuahhmuah Taxi sungah an ron san thluh. Thangte ih Ni le Rang khal Taxi sung an lut. Suisui cu Taxi sangkaa a von ong zik zawng cekci ah Pahngakin a kut a hei kai ih, “Boihte!” tiin a von ko. Suisui cu a her aw ih Pahngak ih umdaan a zoh ah a thinlai muril a sun tuk! Zianghman ttong loin an zoh aw cuahco. “Suisui, kan tlai tuk ding kha aw. 3:00pm Vanzam sikha. Zamrang aw!” tiin mawtaw sungin A Ni cun a hon auh. Pahngak cun a hei naih ih a kutah ca pakhat a pek hnuah, “I Seherh Duh Hlah Maw Ka boihte. Feh ko aw.” tiin a hna phuurte ah a von sim. Suisui cu Kham theih loih rong luang a biangki no parih mitthli dai kiahko cu a kutin a hon hnulih, “Sa…. Sa….. Saya Hngak, in ra thlah ih ka lungawi maw” tiin a hon ti.\nVanzam sung an thlen in Suisui cu Cakuat a von siar.\nKan cung Mangbawi hnenah ka dillo a silo. Ka dil rero cingin nang le kei lungkhat par tlantlang ding rem in rak ruatlo hnu cu ziang kan ti ttha. Na sunmang cu na sunmang a si. Mi tampi ih rinsan le suanvawr mi si dingin zuam hram aw. Hlan kan pipu pawlih “Kei ih fapa neih le pulhtlung” an timi cu kahrangah cun, “Kei ih fala neih le percel tlung!” tiin hlabang ka ron sak ko ding. Thinnuam ten va feh aw. Bawipai’ malsawm sunglawi fanau cawiin thlawsuah hmu hram aw tiin thla za ka lo camsak.\nA netabik ih ka lo cah duhmi cu “I Seherh Duh Hlah” timi ttongkam a si. Nangcun thlahnih khat hrangah “I Seherh Duh Hlah” timi ttongfang na hmang. Asinan Kei cun hilei kan sankhat nunsung hrang,I Seherh loin feh ko aw tiin ka lo cah.\nCakuat a von siar ttheh zawngah cun a cahnah hmuahhmuah cu a mitthli ah a rak zupral thluh. A ttang dom in mitthli thawn, “Uu, ka thinlung cu ka bum thei lo lawlaw nan…” tiin….\nPahngak cu Inlia Kanbawng tikap ih a din rero laiah “Ruii!!!!!!” a lu tlunah Vanzam a rong zuang dumdo! A vantau in a hon zohih, “Boihte!!!!! Suisui!!!!! I Seherh loin thinnuamten va feh aw maw!!!!” tiin a aw neihhmuah suahin a kut pahnih in a kaa hupin a au. A au a au rualin a kur a kur vivoih tikap ahcun a khuk a von bilh sutsi. Lungkuai thinlung parhzam thluhin a ttang a domih, “Feh ko aw…. Feh ko aw….” ti phah rero in…….\nHminsin: :Himi “I Seherh Duh Hlah” timi thulu thawn rori nunthuleng ngansuak dingih a thu bungrua i petu ‘Salai Tittaw’ le ka nunthuleng a thok ihsin a cemtiang i rak siarsaktu CT lengtu nan zate parah Sim cawklo lungawinak ka nei a si ti ka sim duh. Ka lungawi.\non September 19, 2012 at 7:43 pm\nA thok ih sin a cemtiang ka rak siar ringring… a cemnet nak ka vun siar cu awww… I seherh duh hlah ti rori si ko ka tuar lo nasa a cang rero mi tla si..a thatuk hmailam ah tla zuam sinsin aw


Hakha Khua Sungih Lut Ralkap Motor Ah An Nupi Fanau Khal An Tel, An Pule In An Tlanhlo Ding An Phang Ruangah Si An Zum – Meifar\nHakha Khua Sungih Lut Ralkap Motor Ah An Nupi Fanau Khal An Tel, An Pule In An Tlanhlo Ding An Phang Ruangah Si An Zum\nOctober 20, 2021 sun ah Chin ram, Hakha khawpi ah ralkap pawl an va lut ciamco ih an motor sungah an nupi fanau pawl khal an telve tin kiangkap um pawlin an rel.\nTualsung mi pakhat in “Falam ihsin ra ralkap motor rual cu mizan simlam nazi 3:00 luan hnuah Hakha khua sungah an ra lut. Zan khalah siizung lamah motor an rung mawng, motor sungah hla an sak ih an au ciamco.\nRuahpi a sur ruangah an au-aw cu kan theifiang lo, Hakha khua sungih ra lut ralkap motor cu tank 2 le ralkap motor 50 lenglo a si. An nupi le an innsang pawl khal motor sungah kan hmu. Ralkap hi an tlanhlo ding ti an phang ruangah an innsang pawl khal an hruaitel a si ding ti kan zum” tin Mizzima thuthang hnenah a sim thei.\nHimi ralkap pawl cu October 13 zing ah Falam ihsin an poksuak ih lamzin tluan ah mipi inn le lo an siatsuah vivo. Zarhkhat hrawng lamzin ah an tang ih October 20 sun ah Hakha khawpi an thleng, Falam le Hakha cu peng 40 lenglo in a hlaaw.\nRalkian Mipum 30 Thawn Lailun IDPs Camp Ong Thok


Snakes Climbing Up Your Toilet is Just an Urban Legend Right? According to Major Media, It is More Real than You Imagined! | Los Angeles News Journal


Micah 6:9-16 "Listen! The LORD is calling to the city-..." NIV - Online Bible Study\nBible VersionsNIVMicahMicah 6Micah 6:9-16\nMicah 6:9-16 (New International Version)\nListen! The LORD is calling to the city-- and to fear your name is wisdom-- "Heed the rod1 and the One who appointed it.a\nAm I still to forget, O wicked house, your ill-gotten treasures and the short ephah,b which is accursed?2\nShall I acquit a man with dishonest scales,3 with a bag of false weights?4\nHer rich men are violent;5 her people are liars6 and their tongues speak deceitfully.7\nTherefore, I have begun to destroy8 you, to ruin you because of your sins.\nYou will eat but not be satisfied;9 your stomach will still be empty.c You will store up but save nothing,10 because what you save I will give to the sword.\nYou will plant but not harvest;11 you will press olives but not use the oil on yourselves, you will crush grapes but not drink the wine.12\nYou have observed the statutes of Omri13 and all the practices of Ahab's14 house, and you have followed their traditions.15 Therefore I will give you over to ruin16 and your people to derision; you will bear the scorn17 of the nations.d "\nMicah 6:9-16 (NIV)


Thupitnak - Chinland Today Media\nNovember 13, 2010 12:18 am·0 comments\nSeemsuah dingah ka ruangrai na zing ih, ka nu ih pum sungah ka thii le ka sa pehcih ka silai ah, a thupte in cutawk ih ka tthan rerolai ahkhan, i hmu tthehtu cu Nangmah na si. – Saam 139:15\n– Ttah Hla 1-2\n– Hebru 10:1-18\nTV program hlun pakhat ah nitinte ih thapetu pawl a keel ringring an si ruangih a hlawhtlingmi hnattuannak pakhat ih thuhla an langter. A thu um daan cu mi pawl lungawi sopar teih rak hmuahnak hmun a si ih, “Mi hmuahhmuah in na hmin an lo theihnak” hi na hlawhtlinnak thuthup a si.\nKan zate in mikip ih cohlan mi, hmun pakhat hrangih tthahnem santlai mi si ding kan duh cio. Asinan mi hrekkhat cu mi ih thupitter lo le zohman ih ngaihsak lo mi vekin an ruat aw. Nauhak pawl in cuti’n an thei aw tam ttheu. Nauhak dang pawl hnak in saangtuk, thautuk, thiamtuk tivekin, midang thawn tthim awk ding um loin an thei aw ttheu. Mi hnakih danglamtuk cuang si cu nauhak hrang ahcun zomtaih tuarnak asilole mi puarthau sinak ah a suahter. Asinan upa hrang ahcun mi ih ngaih sak lo an hlawh thei ruangah thupi lo vekin an ruat aw ttheu.\nAsinan Pathian mit-hmuh ah ziangtluk thupitnak kan nei! Kan nunnak hi man in neihtertuk ruangah Amah thawn pawlkom awknak nei thei dingin kan sualman leiba pek saktu dingah A Fapa a run thlah. Pathian ih hmuihmel keng in le Amah bang ih sersiammi kan si (Seem. 1:27). Kan suahhlan ihsin kan nuntu khawsak daan ding a nepnawi tiang in a ruangzing ciami kan si (Saam 139:1-16). Kanmah le kanmah mi thupizet ka si ti’n kan ruat awk thei ah siseh, kan ruat awk thei lo ah siseh, kan Pa Pathian in thukzet ih a duhdawtmi kan si. – Cindy Hess Kasper\nSersiammi mankhung lakah,\nMilai hnakih man neimi an um lo;\nPathian hmuihmel keng ih tuahmi kan si,\nA tumtah tumpi sungih hmun pakhat luah dingin. – D. De Haan\nTlolakpi a sersiamtu Pathian cu a lo duhdawttu Pathian a si.


Ka pa a lung ruh tuk ruang ah maw kan U nau za hmun tin ram tin ih kan thek awk thluh: - Chinland Today Media\nKa pa a lung ruh tuk ruang ah maw kan U nau za hmun tin ram tin ih kan thek awk thluh:\nSeptember 14, 2009 11:28 am·3 comments\nRah tha phun kim suah nak hmun lo ram tha zet kan nei.Kan lo ram a that zia cu kan cin lo mi thing thei a phun phun a keuh.Kan cin (phun)lo mi thing thei pawl cu rel lo ah kan cin mi ro ri mi thlai hnah pawl ih par le rahpawl tlai le puar zet ih cen (ei) ding ka pa in a siang lo.\nZiang ruang ah ka pa a tirh a fak tuk.Fa le ro ri an ril a rawng kei ti ruat lo ih nan duh duh ah tawi vak uh nan ni hrang ah ka lo ram sung suak ka siang lo ti ih in ti san men hi cu aw a na ka ti. Fa pa ro ri zang fah zawn ruah nak nei lo pa kan nei hi cu aw! a pawi tuk!!!!! Mai pa lo ka pa ti ih kawh a theih ngai ngai si lo. Aw! a va pawi in a va har so ka ti. Ka U nang teh har na ti fual fo maw? Aw! ka nau pawi na ti ve maw? U le nau hman hmun khat ih um tlang thiam lo in maw kan vah vaih thluh.\nHman seh ka U le ka Nau, Na thin har hlah,na thin nau hlah. Salai KunRiRak ih hla Ni ni khatkhat ah cun a ti bang in, Kan U nau za hmun tin ram tin ah thek aw thluh hman ning la ka pa a lung a thleng (a pian thar)tik ah cun a si lo le ka nu a nat nak ih a dam that sal tik ah cun kan U nau za nuam zet in kan lo rawl suak mi thing rah tha, rawl tha a phun phun ei le cen tlang in kan U nau za nuam tuk in kan tawng aw leh ding. Aw! ka va hngak hlap em ve..\nKa U, ka Nau leh ka ta na thin nau hlah, na bei dawng hlah.Cu hnak cun maw Ka pai theih lo sung ah kan U nau za ziang tin ha mi kan bang thei ding ti ruat in kan mi phun kan ram hrang ah na ti thei mi na fim nak, na thil ti thei nak le na neih mi kha hman tum sawn aw. Na tan ta mi na sung kua pawl ziang an bang ti ziang tik hman ah theih hngilh siang hram hlah. Ziang ruang ah,Kan sung kua mi kan bang thei nak ding ah.Cu tlun ah, Ka U le Ka nau nan hnen ih thu ka lo cah duh bet hrih mi cu na um nak hmun kip ah rin umnak, felnak, diknak, tei maknak le ten ren (sup awk theinak) in ziang tik hman ah lo tlan san hlah seh ti ka lo cah duh.\nNuam zet ih tawn awk nak can hngak hlap zet tu Nan U nau–\nH .L. Thuam.\nMaw Bawipa; Ka Duat na hmu maw\nTHA TEN RUAT AW LAINU LAIPA\nDanny TiamtE says:\non September 15, 2009 at 5:44 am\nKan SANTILUAN daan leh kan ke kar dan thate’n kan cuan sile;\nLung a zur in, tha a tho zet !\nNa ca cu, a duhsan khih- hmuh duhmi a tha tuk!\nZuam sinsin ding leh ngan sinsin ding ah tha zaang lo bawm thei lo hman\nsehla, a siar lam in, kan rak zuam ve nasa ding !\non October 1, 2009 at 2:23 am\nThuantu mawi zet asi,Kan miphun ,Kan ti le Kan sa pawl in rak siar thei ring2 hram sehla lungkhat tei an um thei nak dingah .zuam nak le mibang nak ih an hman thei nak dingah na fim nak ,na thiam nak leh taimak nak thawn in rak ngan sak ring2 aw ti ka lo dil.a tha ka ti tuk\non October 10, 2009 at 3:20 pm\nKa pa tiih an mah kawh nakih na hmang hi cu na ti fuh lo!\nHi vek ca siar cu…..\nAn ni pawl hi in hring tu kan pa ngai an si na he…\nKan sung rim nam tla an si lo….\nZiangah so mai pa le thaw na tah thim, na pa ngaiin cu vekin a fapa ngai cu a ti hrim hrim lo ding..\nCa ngan hi a awl lo …\nMai duh duh cun kan ngan thei e..\nA si nan, kan mah kan ruah nak(dan)hi hman ta seh la!!!\nKa lung awi


Benjamin Sum In Mi Bawmnak Ding Hrangah Online Concert A Nei Ding – Meifar\nBenjamin Sum In Mi Bawmnak Ding Hrangah Online Concert A Nei Ding\nAugust 31, 2021 admin Lawrkhawm 0\nKum 20 mi Benjamin Sum cu Mizoram ah aum lai ih a thiamthil zaihla fehtlang in miharsa pawl a bawm ṭheu. Tuiṭum khalah Benjamin Sum in “Tuvek boruak lakah online fehtlang in mibawm ka tum rero lai.\nTulai caan ah kan zaten kan sinpi lo thluh, reilote sung kan thinharnak pawl ti hahdamnak hrangah Summer Night Intro Virtual live concert ka nei ding. Hmun dangdang ih miharsa pawl bawm ka duh ruangah ka ti theimi ka ruat ih online concert hi ka nei tum a si.\nSeptember 4th (Saturday) zanah Myanmar Time 9:00, India Time 8:00 ah live kan thok ding. Kan thinhar beidonnak pawl reilote sung cawl hahdam duh hrang ka live concert zoh duh hrangah ticket pakhat ah MMK 2500 in lei a theih. A hnuai ih tarlang mi pawl hnenah nan rak lei thei, hmun dangdang ih um pawl khal himi kan tarlang mi pawl nan rak pehtlaih thei thotho.\nJapan @Thae Thae Joy Siang Pi & @ZinMinn Latt, USA @NiNi ZawKhine & Khaing Zar, Singapore, Ck Dim St, Macau, Msi Chhakchhuak & Christian Rahab Sui, Norway San Mary Lian, India Benjamin Thante le Myanmar hrang Summer Night Online Concert facebook page, 09880288655 ah nan pehtlaih thei” tin a tarlang.\nA Nupi In A Kawk Ringring Ruangah A Ning Tuk Ih Palik Sakhan Ava Urkang, A Nupi Kiangih Um Aiin Thawnginn Sungih Um A Duh Sawn\nRalkap In Mindat Baptist Biakinn Sungah Zu An In


September Ah Suu Kyi US Tlawng Ding - Chinland Today Media\nSeptember Ah Suu Kyi US Tlawng Ding\nJuly 18, 2012 11:48 am·0 comments\nAtlantic Council Chairman le ahlan U.S. Senator Chuck Hagel in Suu Kyi cu a ra lai dingmi September ni 21, New York khawpi ah “visionary global leaders” a si ti nemhngehnak Global Citizen laksawng pek a si ding thu an sim.\nKum 67 asimi Suu Kyi hi 2008 ih “the prestigious Congressional Gold Medal” laksawng a ngah hnu laksawng la dingin Washington khawpi a feh hrih lo. John McCain le midang Ramkhelnak lam Upa pawlin “ Suu Kyi hi ziangtik caan khalah US in ra tlawng dingin sawm a si , a mah a man phawt ah cun” ti’n an sim bet.\nSuu Kyi hi mi note a rak si lai, Oxford ih Buaih a lak thehhnu tiang kawlram hlasak thiam hminthang zet Ma Than E thawn New York City ah an rak um. Budget lam hna tuan phah in United Nations ah kumthum sung hna a rak tuan.\nCui hna a tuansungah a rualpi hlun, cozah hna tuan ve thotho thawi an um tlang lai khalah kawl tawng an hmang, mai tawng ten an tawng, kawl rawl an suang ih an rualpi American mi pawl tla an mai kawl innte Manhattan ah an sawm theu. A man caan ah New York zato innpi ah hnatuan a bawm phah theu.\nSuu Kyi hi 1991, Norway ah Nobel Peace laksawng hlan asinan innsung khumtarhmi a si ruangah a va la thei lo.\nKum 15 tluk innsungih khumtarh a si hnu April thlaih Burmese Parliament ih hriltlinmi a si.\nSuu Kyi Ram Mipi In Rak Hmuak\nNorth Korea Vs South Korea Thu Neta\nUN Secretary General Ban Ki-moon Kawlram Rorelnak Innpi Ah Thusim Ding\nPi Suu Kyi Tawng Ding Ah South Korea President Ramsung Thleng


Pope Francis cu rundam nak thuanthu ah kanmah pawl ih a thianghlim mi Maria ih thu le Bawinu ihsin fapa Jesuh ih "rundam nak hnatuan ah komkhawm ih tel nak" timi langter mi thu ih hman daan a sim fiang. March 14, 2021 | Radio Veritas Asia\nPope Francis cu rundam nak thuanthu ah kanmah pawl ih a thianghlim mi Maria ih thu le Bawinu ihsin fapa Jesuh ih "rundam nak hnatuan ah komkhawm ih tel nak" timi langter mi thu ih hman daan a sim fiang.\nPope Francis in "Mary cu nu pakhat asi ruangah amah in in bawm ih in kilhim" tiin a sim. Bawinu cu khuavang siangpahrang Bawinu asilo. Rundamtu khal a si lo. Asinan kanmah hrangah nu pakhat dinhmun in in um pi. Fa le pawl cu mai Nu hrang a tha mi thu an tuah sak ih an ko vekin Khrih Jesuh khal Bawinu Maria kha a mawi mi thu pawl a pek cu a hman a si. Fapa in a duhdawt zet mi a nu hrang a mawi mi tongkam pawl thawn ziangzat in a ko ding. Ziang tin a tuah ding. Asinan kan thei ding mi cu Pawlpi le Mithianghlim pawl in Bawinu an ko nak pawl cu Bawi Khrih ih pakhat lawng a si mi a danglam mi rundam nak ih hnon a ngah lo.\nBawi Khrih cu pakhat lawng hril mi Pathian a si. Cutiin Bawinu sunloih nak cu a kau zawng in sim a si nan anmah pawl cu fapa in a nu par ih a neih mi a duh dawt nak lang ter nak ah kawh nak a si. Asinan duhdawt nak cu kanmah pawl a kau sawn mi thil tuah dingah lam in hmuh ruangah cumi pawl cu duhdawt nak in a ra. Pope Francis in Bawinu cu Bawi Jesuh Calvary tlangpar ah fapa Jesuh thawn a tel thu a sim sal. Cutivekin, Bawinu cu nat suan kan tuar caan ah mah lawngih a thi tu pawl hnen ah a um. Mary cu nat suan awk nak a caan rero sung kanmah thawn a um ih duhdawt mi rualpi, sungkhat thawn a hlat mi pawl, minung nunram mahlawngin a hmang tu pawl thawn naiten a um. Anmah pawl thawn Mary cu nu pakhat vekin a um ih a hnen ih dil mi laksawng cu ziang tik hmanah a lak lo.\nPope cu Poland ram ih zumtu pawl thawn tonawk nak ah thu a sim tikah Poland ram ah mipi le biak nak lam ni pawl ziang tin tuah ding a sim. Leilung pumpi ah minung nunram ih man cu nunram ih sinak tinkim, dinhmun tinkim ah minung pawl ih theih nak, innsang, kawhhran le minung pawlkom pawl ah a thar in langter sal dingah thlacam uh. Pope Francis cu tubaite ah Nigeria ah do awk nak ih thah a tuar tu minung 130 luan le Australia ah nasazet ih tilian nak pawl, cutivek harsat nak pawl in a thin lung a nat ter thu le cumi pawl hrang mang sal in thla a cam sak thu a sim. Himi thuthang cu Rome Reports thuthang ihsin kan don mi a si.\nPhoto courtesy of: Rome Reports/Google Images